Miss Universe 1968

Ang **Miss Universe 1968** ay ang ika-17 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 13 Hulyo 1968.

Pagkatapos ng kompetisyon, kinoronahan ni Sylvia Hitchcock ng Estados Unidos si Martha Vasconcellos ng Brasil bilang Miss Universe 1968. Ito ang ikalawang tagumpay ng Brasil sa kasaysayan ng kompetisyon. Nagtapos bilang first runner-up si Anne Braafheid ng Curaçao, habang nagtapos bilang second runner-up si Leena Brusiin ng Pinlandiya.

Mga kandidata mula sa animnapu't-limang bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikalawang pagkakataon, samantalang si June Lockhart ang nagbigay ng komentaryo sa buong kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1968|250x250px

### Pagpili ng mga kandidata 
Ang mga kandidata mula sa animnapu't-limang bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanyang bansa/teritoryo matapos maging isang *runner-up* sa kanyang kompetisyong pambansa, at dalawang kandidata ang nailuklok matapos ang pag-urong ng orihinal na kandidata.

#### Mga pagpalit 
Si Miss Australia 1968 Helen Newton ang orihinal na nakatakdang kumatawan sa bansang Australya sa edisyong ito. Gayunpaman, napagdesisyunan ng mga isponsor ng Miss Australia na huwag lumahok sa kompetisyon, dahilan upang hindi sumali sa kompetisyon si Newton dahil sa kakulangan ng isponsor. Dahil dito, ang karapatan upang pumili ng kandidata sa Miss Universe ay napunta sa *Queen of Quests*. Si Lauren Jones ang nanalo bilang *Queen of Quests Dream Girl Australia*.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Konggo-Kinshasa, Malta, at Yugoslavia, at bumalik ang mga bansang Australya, Ceylon, Ekwador, Hayti, Hamayka, Libano, Nikaragwa, Taylandiya, at Tunisya. Huling sumali noong 1962 ang Hayti, noong 1965 ang Australya at Tunisya, at noong 1966 ang Ceylon, Ekwador, Hamayka, Libano, Nikaragwa, at Taylandiya. Hindi sumali ang mga bansang Kuba, Panama, at Paragway sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kandidata.

Dapat sanang lalahok si Zakia Chamouch ng Maruekos, ngunit bumitiw ito dahil hindi ito nakaabot sa limitasyon ng edad.

### Mga insidente sa panahon ng kompetisyon 
Naging usap-usapan ang *evening gown* ni Monica Fairall ng Timog Aprika sa paunang kompetisyon na dinaluhan ng 2,100 katao. Ang *sequined gown* ng kandidata ay may hati sa likod na lagpas sa kanyang baywang at mas mababa pa sa kanyang damit panglangoy. Dahil labag sa batas ang ganoong kasuotan sa panahong iyon, pinayuhan si Fairall ni Miss Universe 1967 Sylvia Hitchcock at ng mga *pageant organizer* na huwag nang gamitin muli ang naturang kasuotan at gamitin na lang ang isa pa niyang *gown*. Ayon sa executive director ng Miss Universe na si Herbert Landon, wala sa konteksto ng kompetisyon para isuot ang anumang bagay na masyadong sukdulan. Ayon naman kay Fairall, hindi niya intensyon na pilitin ang kanyang sarili sa mga hurado at hindi magandang ideya na muling suotin ang nasabing *gown.* 

## Mga resulta 
thumb|250x250px|Mga bansa at teritoryong sumali sa Miss Universe 1968 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1966, labinlimang *semifinalist* ang napili sa pamamagitan ng paunang kompetisyon at ang mga *closed-door interview*. Ang labinlimang *semifinalist* ay isa-isang tinawag sa pangwakas na kompetisyon sa walang partikular na pagkakasunud-sunod. Matapos banggitin ang kanilang bansa, isa-isang nakipanayam ang mga *semifinalist* kay Bob Barker. Pagkatapos nito, lumahol sa *swimsuit competition* at *evening gown competition* ang labinlimang *semfinalist,* at kalaunan ay napili ang limang pinalista na lumahok sa *final interview*.

### Komite sa pagpili 
* Edilson Cid Varela – Brasilenyong mamamahayag
* Sara Lou Harris Carter – Aprikano-Amerikanong modelo
* Hideo Den – Hapones na politiko at tagapaghatid ng balita
* Yousuf Karsh – Armenyano-Kanadyanong litratista
* Dong Kingman – Tsino-Amerikanong pintor
* Orna Porat – Israelitang artista sa teatro
* Edwin Acosta Rubio – Benesolanong ehekutibo sa pahayagan at pag-aanunsiyo
* Miriam Stevenson – Miss Universe 1954 mula sa Estados Unidos
* Earl Wilson – Amerikanong mamamahayag at kolumnista

## Mga kandidata 
 Animnapu't-limang kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:1968